CELEX: 62020TN0649
Language: el
Date: 2020-10-27 00:00:00
Title: Υπόθεση T-649/20: Αγωγή της 27ης Οκτωβρίου 2020 — Κοινή επιχείρηση Clean Sky 2 κατά NG

14.12.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 433/65
            
         
      Αγωγή της 27ης Οκτωβρίου 2020 — Κοινή επιχείρηση Clean Sky 2 κατά NG
      (Υπόθεση T-649/20)
      (2020/C 433/80)
      Γλώσσα διαδικασίας: η ιταλική
      
         Διάδικοι
      
      
         Ενάγουσα: Κοινή επιχείρηση Clean Sky 2 (εκπρόσωποι: M. Velardo, δικηγόρος και B. Mastantuono)
      
         Εναγόμενος: NG
      
         Αιτήματα
      
      Η ενάγουσα ζητεί από το Γενικό Δικαστήριο:
      
                  —
               
               
                  να υποχρεώσει τον εναγόμενο να καταβάλει στην κοινή επιχείρηση Clean Sky 2 το ποσό των 168 062,23 ευρώ βάσει της συμβάσεως επιχορηγήσεως αριθ. 632420 «FIMAC, FAST impact cross-analysis methodology for Composite leading edge Structures» στο πλαίσιο του έβδομου προγράμματος-πλαισίου της Ευρωπαϊκής Ένωσης, προσαυξημένο με τόκους υπολογιζόμενους με το επιτόκιο 3,5 % που εφαρμόζει η Ευρωπαϊκή Κεντρική Τράπεζα (ΕΚΤ) στις πράξεις κύριας αναχρηματοδότησης από τις 13 Ιουλίου 2019 έως την ημερομηνία της πραγματικής πληρωμής,
               
            
                  —
               
               
                  να καταδικάσει τον εναγόμενο στα δικαστικά έξοδα.
               
            
         Ισχυρισμοί και κύρια επιχειρήματα
      
      Προς στήριξη της αγωγής της, η ενάγουσα προβάλλει τον ακόλουθο λόγο:
      Ο εναγόμενος παρέβη τις συμβατικές υποχρεώσεις του, καθόσον δεν επέστρεψε το ποσό που σχετίζεται με τις δαπάνες προσωπικού οι οποίες θεωρήθηκαν μη επιλέξιμες για χρηματοδότηση. Κατά συνέπεια, η ενάγουσα εξέδωσε, στις 12 Ιουλίου 2019, χρεωστικό σημείωμα για ποσό ύψους 168 062,23 ευρώ, το οποίο είχε ήδη καταβληθεί στην εταιρία Alpha Consulting Service Srl, η οποία έχει διαγραφεί από το εμπορικό μητρώο. Συγκεκριμένα, κατά το ιταλικό δίκαιο ο εναγόμενος είναι υπεύθυνος για την παράβαση των συμβατικών υποχρεώσεων της εταιρίας Alpha Consulting Service Srl, καθόσον ενήργησε ως συνεργάτης και εκκαθαριστής καθώς και εκπρόσωπος της εταιρίας Alpha Consulting Service Srl, η οποία έχει διαγραφεί από το εμπορικό μητρώο. Οι αντιρρήσεις που προέβαλε η εταιρία μετά την έκδοση του χρεωστικού σημειώματος είναι γενικές και ελλιπείς, δεν τεκμηριώνονται με αποδεικτικά στοιχεία και, συνακόλουθα, φαίνονται εντελώς αβάσιμες. Κατά συνέπεια, η ενάγουσα δικαιούται να ζητήσει την ανάκτηση και την αποπληρωμή του καταβληθέντος ποσού, προσαυξημένου με τόκους υπερημερίας.